SCB Financial Markets คาดกรอบเงินบาทวันนี้ 34.75-35 บ./ดอลลาร์
SCB Financial Markets คาดเงินบาทวันนี้ (20 ธ.ค.65) เคลื่อนไหวในกรอบ 34.75-35.00 บาท/ดอลลาร์
SCB Financial Markets คาดเงินบาทวันนี้ (20 ธ.ค.65) เคลื่อนไหวในกรอบ 34.75-35.00 บาท/ดอลลาร์
20 ธ.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (20 ธ.ค.65) เคลื่อนไหวในกรอบ 34.75-35.00 บาท/ดอลลาร์ โดยค่าเงินดอลลาร์ปรับตัวอ่อนค่าเมื่อเทียบกับค่าเงินยูโร หลังตัวเลขเศรษฐกิจเยอรมันออกมาดี ค่าเงินบาทแข็งค่าในกรอบ
ขณะที่ตลาดหุ้นสหรัฐปิดย่อลงนำโดยหุ้นกลุ่มเทคโนโลยี หลังจากที่ตลาดกังวลว่าเศรษฐกิจอเมริกาจะเข้าสู่ภาวะถดถอย จากการที่ธนาคารกลางสหรัฐ (เฟด) จะยังคงเดินหน้าขึ้นดอกเบี้ยตามแถลงของประธานเฟด
ส่วนค่าเงินรูเบิลเมื่อวานนี้ย่อต่ำสุดในรอบเจ็ดเดือนหลังจากตลาดกังวลว่ารัสเซียจะถูกคว่ำบาตรน้ำมันซึ่งจะกระทบรายได้การส่งออกน้ำมัน หลังประธานาธิบดีวลาดิเมียร์ ปูติน ผู้นำรัสเซีย ออกเดินทางไปยังเบลารุสเมื่อวานนี้